Volvariella murinella

Volvariella murinella Pluteaceae familiako onddo espezie bat da.

Sinonimoa: Volvaria murinella

 Deskribapena 
Kapela: 7 cm arteko diametrokoa, lehenengo kanpai formakoa eta erdian titi zabal lau eta kamutsarekin. Kolorea aldakorra da, hasieran zuria eta grisaxka kapelaren erdian, eta denborarekin erabat gris bihurtzen da.

Orriak: Lehenbizi goranzkoak, gero lauak, hauskorrak, zuriak, esporak erortzean arrosa kolorea hartzen dute. Espora jalkina arrosa kolorekoa da.

Hanka: Zilindriko samarra, luzea, leuna, zuria; oinarrian lau lobuluz osatutako bolba txiki bat du, kolore zurixkakoa, denborarekin marroiz edo grisaxkaz zikintzen da.

Haragia: Zapore gozoa du eta geranio usaina.

Etimologia: Volvariella terminoa, Volvaria generoaren txikigarria da. Oinean bolba duelako.

 Jangarritasuna 
Ez da jangarria.

 Nahasketa arriskua 
Volvariella taylorii oso antzekoa da. Badira beste espezie zurixka txiki batzuk ere, eta bereizteko zailak dira.

 Sasoia eta lekua 
Udan eta udazkenean. Belardietan, larreetan  sasien azpian etab.

 Banaketa eremua 
Ameriketako Estatu Batuak, Mexiko, Europa, Errusia, Israel, Tajikistan.

 Erreferentziak 

 Kanpo estekak 

Kategoria:Volvariella
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Tajikistango onddoak
Kategoria:Israelgo onddoak